# **TÖÖLEPING nr………..**

Käesolev leping on allkirjastatud……………………………………………(kuupäev, aasta, koht)

............. reg. nr. .............. (edaspidi Tööandja) ja …………………..…………….. (nimi), isikukood……………………………….... (edaspidi Töötaja) vahel allpool loetletud tingimustel.

**I DEFINITSIOONID**

Käesolevas lepingus mõistetakse:

LEPING - tööleping koos kõigi lisadega ja koos kõigi muudatustega lepingus ja selle lisades.

POOLED - Tööandja ja Töötaja.

TÖÖJUHEND – ettevõttesisene dokument, milles on sätestatud Töötaja kvalifikatsioon, ülesanded ja vastutuse ulatus.

**II LEPINGU TINGIMUSED JA TÖÖ SISU**

2.1. Töötaja asub tööle alates…………………………….. (kuupäev).

2.2. Töötaja palgatakse neljakuulise katseajaga.

2.3. Töötaja asub tööle ........Klienditeenindaja.........ametikohale.

Pooled on kokku leppinud, et Tööandja võib määrata Töötaja tööle mõne teise äriühingu ettevõttesse tingimusel, et Töötaja töö põhifunktsioonid jäävad samaks. Töötaja kohustub sellisel juhul täitma täpseid tööülesandeid vastavalt konkreetses ettevõttes kehtivale korrale ja tehnoloogiale. Töötaja kohustub tööülesannete täitmisel alluma Tööandja või Tööandja poolt määratud teise äriühingu, kelle ettevõttesse Töötaja on tööle määratud, juhtimisele ja kontrollile ning täitma ettevõtte, milles Töötaja tööülesandeid täidab, ettevõttesiseseid eeskirju.

2.4. Töötaja tööülesanded on kindlaks määratud tööjuhendis ja edaspidi teistes ettevõtte suhtlusvormides (memod, teated jne), mida loetakse tööjuhendi lisadeks.

2.5. Tööülesanded annab ja nende täitmist kontrollib ………………………….…… (või firma vastutav isik).

2.6. Töötamise kohaks on .......................... kauplused või muu Tööandja poolt määratud koht .

2.7. Lepingu allkirjastamisega kinnitab Töötaja, et tema poolt antud info oma kvalifikatsiooni kohta on tõene.

**III TÖÖAEG**

3.1. Töö toimub vahetustena graafiku alusel. Graafiku koostab Tööandja. Graafiku alusel töötamine hõlmab ka nädalavahetusel ja õhtuti töötamist.

**IV TÖÖTASU**

4.1. Töötaja töötasuks on tunnipalk.

4.2 .Tööandja kohustub maksma palka vastavalt igas kuus töötatud tundidele. Töötaja tunnitasuks on ....................... EUR (bruto). Kõik boonused ja lisatasud määrab tööandja sõltuvalt töötaja töö tulemustest. Töötajal ei ole automaatseid õigusi boonustele ega lisatasudele.

4.4. Tööandja kohustub maksma Töötajale palka vähemalt korra kuus, iga kuu 10ndaks kuupäevaks Töötaja .......................... (panga nimi) pangakontole, mille nr. on……………………………………………………………………………………………………

**V PUHKUS**

5.1. Töövõtja aastane puhkus kestab 28 kalendripäeva.

5.2. Puhkuse aeg sätestatakse puhkusegraafikuga, mille koostamisel võetakse arvesse töötamise tingimusi, ettevõtte vajadusi ja võimalusel Töövõtja soove.

**VI POOLTE MUUD KOHUSTUSED**

6.1. Töötaja kohustub hoiduma Tööandja juures tegudest, mis takistavad teistel töötajatel oma kohustusi täitmast.

6.2. Töötaja kohustub hoidma temale kasutamiseks antud ettevõttele kuuluvat vara ning hoiduma tegudest, mis võivad kahjustada Tööandja, teiste töötajate või kolmandate isikute vara.

6.3. Töötaja kohustub töötama käesolevas lepingus loetletud tingimustel ning täitma muid kohustusi, mis on sätestatud Eesti Vabariigi seadustega ja ettevõttesiseste dokumentidega .

6.4. Töölepingu lõpetamise korral, ükskõik millisel põhjusel, peab Töötaja tagastama Tööandjale kuuluvad materiaalsed väärtused hiljemalt viimase tööpäeva lõpuks.

6.5. Töötaja on keelatud töötada samaaegselt konkureerivates ettevõtetes ilma tööandja vastava kirjaliku loata.

6.6. Töötaja kohustub Tööandjale kirjalikus vormis teatama osalusest teiste ettevõtete/asutuste juhtimisel või teistes ettevõtetes/asutustes töötamisest.

**VII KONFIDENTSIAALSUS**

7.1. Töötaja kohustub hoidma Tööandja äri ja tootmisega seonduvaid saladusi, sh toote tegelik hind, Tööandjaga sõlmitud lepingute sisu ja raamatupidamist puudutav informatsioon, samuti teiste töötajate isikuandmed.

7.2. Töötaja konfidentsiaalsuskohustusega seotud sätteid võib esineda ka tööjuhises.

7.3. Töötaja ei tohi ühelgi tingimusel ettevõtte nime või kaubamärki väärkasutada või esitleda end isiklikult ettevõtte nimel.

7.4. Juhul, kui Töötaja on vastavuses lepingu punktiga 2.3 määratud tööle mõne teise äriühingu ettevõttesse, kohustub Töövõtja käesolevas peatükis nimetatud kohustusi täitma ka selle teise äriühingu suhtes.

**VIII MUUD TINGIMUSED**

8.1 Lepinguga määratlemata küsimuste lahendamisel juhinduvad osapooled Eesti Vabariigi seadusandlusest.

8.2. Kõik lepingust tulenevad vaidlused lahendatakse esmalt pooltevahelise kokkuleppega. Kui see on võimatu, lahendatakse erimeelsused vastavalt Eesti Vabariigi seadustele.

8.3. Leping on koostatud kahes võrdset juriidilist jõudu omavas eksemplaris, millest ühe saab enda valdusesse tööandja ning teise töötaja.

Töötaja: Tööandja: